में आमतौरा पर इस लचार तख्ती दा मान रक्खनां। इनें नकारी बैहसें च घट्ट गै पलचोन्तां। में उनें लोकें चा आं जिनें गी चालू भासा च समझौताबादी आखेया जन्द ऐ। जड़े परस्थितियें कन्ने समझौता करने च गै खैर मिथदे न। में दिक्खी लेद ऐ जे समाजी नांबरोबरी, बेन्यायीं ते सयासी खौदल उन्नी गै बधी ऐ जिन्ना उन्दे खलाफ शड़को ते बरोध बधेया ऐ। में ते मेरे नेह् किछ होर सिर-फिरे जिनें लोकें गी समेंबादी, चापलूस ते कपटी समझदे हे ओ लोक बी समाज च आगलियां कुर्सियां मल्लियै डटे दे न ते उनेंगी निन्दने आले ते अगलियां कुर्सियां मल्लने दी हीखी रक्खने आले कुतै चूकें दड़े दे उन्दे मत्थे दियां त्रियूड़ियां दिखदे र्रोह्‌दे न ते अपने भागें-दा लाना उन्दे मत्थें दे बट्टे परा लांदे न।